Návrh na doplnenie a zmenu

Miestne zastupiteľstvo Mestskej časti Košice - Sídlisko KVP na základe ustanovenia § 14 ods. 3 písm. b) s použitím § 11 ods. 4 písm. k) zákona SNR č. 369/1990 Zb. o obecnom zariadení v znení neskorších predpisov v y d á v a  tieto

**Zásady odmeňovania poslancov**

Miestneho zastupiteľstva Mestskej časti Košice - Sídlisko KVP

§ 1

Úvodné ustanovenia

1/ Zásady odmeňovania poslancov Miestneho zastupiteľstva Mestskej časti Košice

- Sídlisko KVP upravujú odmeňovanie poslancov miestneho zastupiteľstva v súlade so zákonom SNR č. 401/1990 Zb. o meste Košice a zákonom SNR č. 369/1990 Zb. o obecnom zriadení v znení neskorších predpisov.

2/ Funkcia poslanca miestneho zastupiteľstva sa zásadne vykonáva bez prerušenia pracovného alebo obdobného pomeru.

3/ Tieto zásady sa vzťahujú aj na odmeňovanie poslanca, ktorý vykonáva funkciu zástupcu starostu.

§ 2

Odmeňovanie poslancov

Odmena je poslancom poskytovaná predovšetkým vzhľadom na úlohy a  časovú náročnosť výkonu funkcie.

Odmeny za výkon poslaneckej funkcie sa rozdelia nasledovne:

1/ Poslancom miestneho zastupiteľstva sa mesačne poskytne odmena vo výške 8 %

z platu starostu MČ Košice - Sídlisko KVP so zaokrúhlením na celé euro.

2a/ Výška odmeny uvedená v ods. 1/ v mesiaci, v  ktorom sa koná zasadnutie miestneho

zastupiteľstva závisí od percentuálneho počtu prezentácií jednotlivých poslancov MZ takto:

100% - 90% prezentácie : 100% mesačnej odmeny

89% - 80% prezentácie : 89% mesačnej odmeny

79% - 50% prezentácie : 79% mesačnej odmeny

49% - 30% prezentácie : 49% mesačnej odmeny

29% - 0% prezentácie : 29% mesačnej odmeny

3a/ Okrem odmeny uvedenej v ods. 1/ a 2/ tohto ustanovenia sa mesačne poskytne

poslancom odmena takto:

a) členovi miestnej rady 34,00 €

b) členovi komisie MZ 4,00 €

Odmena členovi komisie nepatrí, ak komisia v danom mesiaci nezasadala. Pokiaľ je

poslanec členom miestnej rady, nedostáva odmenu ako člen komisie. Pre členov jednotlivých komisií - neposlancov sa môže poskytnúť odmena do výšky 83,00 € polročne, rozdelená podľa návrhu predsedu komisie.

3b/ Pri neúčasti člena miestnej rady na zasadnutí sa odmena kráti o  50 %.

4/ Pri určovaní výšky odmeny poslanca sa vychádza z údajov o  hlasovaní a z  inýchpodkladov dokumentujúcich činnosť poslanca v súvislosti s plnením jeho funkcie.

5/ Odmeny vypočítané podľa predchádzajúcich odstavcov sa budú vyplácať mesačne, a  to vo výplatných termínoch MÚ . Odmeny podľa ods. 3a/ písm. b/ tohto ustanovenia sa pre neposlancov, ktorí sú členmi komisie MZ budú vyplácať polročne.

6/ O  použití nevyčerpaných rozpočtovaných finančných prostriedkov, ktoré sa získajú krátením odmien za neúčasť na zasadnutiach MZ, MR a komisiách MZ rozhodne miestne zastupiteľstvo vždy k  dátumu posledného zasadnutia MZ v  danom roku na základe návrhu finančnej komisie a miestnej rady.

7/ Nevyčerpané rozpočtované finančné prostriedky poslaneckých odmien sa môžu použiť aj na výplatu mimoriadnych odmien poslancom v jednotlivých prípadoch v priebehu roka, ak o tom rozhodne miestne zastupiteľstvo.

§ 2a

1/ Poslanec má právo odmietnuť poslaneckú odmenu a  to v  dostatočnom časovom

predstihu.

2/ Odmietnutie musí byť vykonané písomne – formou vyhlásenia, v  ktorom poslanec vyhlási, že svoj mandát bude vykonávať bez odmeny. Vyhlásenie sa podáva spravidla na celé volebné obdobie a účinnosť nadobúda od 1. dňa nasledujúceho mesiaca, po jeho doručení na Miestny úrad Mestskej časti Košice - Sídlisko KVP.

3/ Následkom uvedeného odmietnutia je zánik práva na vyplatenie príslušnej odmeny poslanca, spravidla až do konca volebného obdobia, alebo dovtedy, pokiaľ poslanec svoje rozhodnutie nezmení.

4/ Ustanovenia § 2a sa primerane vzťahujú na členov komisií – neposlancov.

§ 3

Odmeňovanie zástupcu starostu

1/ Poslancovi vykonávajúcemu funkciu zástupcu starostu, ktorý nie je dlhodobo plne uvoľnený zo zamestnania patrí za vykonávanie úloh zástupcu starostu mesačná odmena.

Odmenu navrhuje starosta a schvaľuje ju miestne zastupiteľstvo.

2/ Zástupcovi starostu, ktorý je na výkon funkcie zástupcu starostu dlhodobo plne uvoľnený zo zamestnania, patrí namiesto mzdy alebo inej odmeny v  zamestnaní primeraný plat od mestskej časti. Plat zástupcovi starostu určuje starosta, najmä vzhľadom na náročnosť úloh a  rozsah výkonu funkcie zástupcu.

3/ Odmeny podľa § 2 týchto zásad nenáležia zástupcovi starostu.

- 2 –

§ 3

Záverečné ustanovenia

1/ Zmeny a doplnky týchto zásad odmeňovania schvaľuje Miestne zastupiteľstvo

Mestskej časti Košice - Sídlisko KVP.

2/ Tieto „Zásady odmeňovania poslancov Miestneho zastupiteľstva Mestskej časti

Košice - Sídlisko KVP“ schválilo Miestne zastupiteľstvo Mestskej časti Košice - Sídlisko

dňa 26.8.2010.

3/ Tieto zásady nadobúdajú účinnosť dňom schválenia.

4/ Dňom účinnosti týchto zásad z  Poriadku odmeňovania zamestnancov a   volených

funkcionárov MČ Košice - Sídlisko KVP zo dňa 5.3.2009 sa vypúšťa a zrušuje z  Článku

III § 9 ods. 2, z § 10 ods. 3 a § 11 Článok IV, Odmeňovanie poslancov.

5/ Doplnenie a zmenu týchto zásad v § 2 a § 2a schválilo Miestne zastupiteľstvo Mestskej časti Košice – Sídlisko KVP dňa 22.11.2012 s účinnosťou od 01.12.2012.

6/ Doplnenie a  zmenu týchto zásad v § 2a, § 3 a § 4 schválilo Miestne zastupiteľstvo Mestskej časti Košice – Sídlisko KVP dňa 20.12.2016 s účinnosťou odo dňa schválenia.

7/ Doplnenie a  zmenu týchto zásad v § 1 a  v § 3 schválilo Miestne zastupiteľstvo Mestskej časti Košice – Sídlisko KVP dňa ....................... s účinnosťou odo dňa schválenia.

V Košiciach, dňa ...........................

Mgr. Ladislav Lörinc

starosta mestskej časti

- 3 -