**Dôvodová správa**

Návrh na doplnenie a zmenu Zásad odmeňovania poslancov Miestneho zastupiteľstva Mestskej časti Košice-Sídlisko KVP je predložený v súlade s novelizáciou zákona SNR č. 369/1990 Zb. o obecnom zriadení v znení neskorších predpisov a to zákonom č. 5/2019 Z. z.

Zákon č. 5/2019 Z. z., ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov v § 25 upravuje v ods. 7 a 8 – odmeňovanie poslanca za výkon funkcie zástupcu starostu v prípade dlhodobo uvoľneného zo zamestnania, ale aj v prípade, ak zástupca starostu nie je dlhodobo uvoľnený zo zamestnania. Tento plat alebo odmenu za výkon funkcie zástupcovi starostu určuje starosta – najviac vo výške 70 % mesačného platu starostu. Plat a odmenu určenú starostom mestská časť zverejní na svojom webovom sídle v lehote do 30 dní od ich určenia.

Predložený návrh na doplnenie a zmenu zásad odmeňovania poslancov je dôvodný, nakoľko vyplýva z novelizácie platnej legislatívy.

Spracovala:

JUDr. Magdaléna Balážová

právne oddelenie

Košice, 21.03.2019