Návrh na zápis neziskovej organizácie

do registra neziskových organizácií

Okresný úrad Košice

Odbor všeobecnej vnútornej správy

Komenského 52

041 26 Košice

Vec:

**Návrh na zápis neziskovej organizácie s názvom Košický verejný program n.o.**

do registra neziskových organizácií vedených Okresným úradom Košice

Podľa ustanovenia § 9 ods. 1 Zákona NR SR č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov predkladám návrh na zápis neziskovej organizácie s názvom Košický verejný program n.o. so sídlom Trieda KVP 1, 040 11 Košice do registra neziskových organizácií vedeného Okresným úradom Košice.

Pre účely registračného konania prikladám:

1. Zakladaciu listinu 1 x

2. Štatút neziskovej organizácie 2 x

3. Čestné vyhlásenie zakladateľov, (§ 10 ods. 3 zákona o neziskových organizáciách)

4. Výpis z registra trestov riaditeľa

5. Kolková známka v hodnote 66,- €

V Košiciach

Ladislav Lorinc, zakladateľ

**Čestné vyhlásenie**

Čestné vyhlásenie zakladateľa o tom, v ktorých neziskových organizáciách pôsobil alebo pôsobí ako zakladateľ alebo člen orgánov neziskovej organizácie

( § 10 ods. 3 zákona o neziskových organizáciách )

**Zakladacia listina**

o založení neziskovej organizácie poskytujúcej všeobecne prospešné služby s názvom **Košický verejný program n.o.**

uzavretá podľa § 5 a nasl. zákona č. 213/1997 Z. z. o neziskových organizáciách poskytujúcich všeobecne prospešné služby v platnom znení medzi

*Zakladateľ:*

I.

*Názov a sídlo neziskovej organizácie:*

1. Názov: Košický verejný program n.o.

2. Sídlo: Trieda KVP 1, 04011 Košice

II.

*Trvanie neziskovej organizácie:*

Nezisková organizácia sa zakladá na dobu neurčitú.

III.

*Druh všeobecne prospešných služieb:*

Košický verejný program n.o. poskytuje nasledujúce všeobecne prospešné služby:

a) vzdelávanie, výchova a rozvoj telesnej kultúry,

b) vzdelávacie aktivity zamerané na zvyšovanie schopností a zručností,

c) poskytovanie sociálnej pomoci a humanitárna starostlivosť

d) tvorba, rozvoj, ochrana, obnova a prezentácia duchovných a kultúrnych hodnôt

e) ochrana ľudských práv a základných slobôd

f) tvorba a ochrana životného prostredia a ochrana zdravia obyvateľstva

g) služby na podporu regionálneho rozvoja a zamestnanosti

IV.

Orgány neziskovej organizácie:

*Správna rada:*

*Riaditeľ:*

Správna rada môže vykonávať zmeny po predchádzajúcom písomnom súhlase zakladateľov.

V.

*Revízor:*

VI.

*Štatút:*

1.Zakladateľ vydal štatút neziskovej organizácie, ktorý je súčasťou zakladacej listiny.

VII.

*Záverečné ustanovenia:*

1.Zakladateľ po prečítaní znenia Zakladacej listiny (a Štatútu) Košický verejný program n.o.. vyhlasuje, že ich obsah vyjadruje jeho vôľu a na znak súhlasu ju vlastnoručne podpisuje.

V Košiciach Ladislav Lorinc, zakladateľ

**Štatút**

neziskovej organizácie poskytujúcej všeobecne prospešné služby s názvom **Košický verejný program n.o.**

Zakladateľ neziskovej organizácie vydáva dňa tento

**Štatút neziskovej organizácie**

*I. Názov a sídlo neziskovej organizácie:*

1. Názov: Košický verejný program n.o.

2. Sídlo: Trieda KVP 1, 04011 Košice

*II. Trvanie neziskovej organizácie:*

Nezisková organizácia sa zakladá na dobu neurčitú.

*III. Druh všeobecne prospešných služieb:*

Košický verejný program n.o. poskytuje nasledujúce všeobecne prospešné služby:

a) vzdelávanie, výchova a rozvoj telesnej kultúry,

b) vzdelávacie aktivity zamerané na zvyšovanie schopností a zručností,

c) poskytovanie sociálnej pomoci a humanitárna starostlivosť

d) tvorba, rozvoj, ochrana, obnova a prezentácia duchovných a kultúrnych hodnôt

e) ochrana ľudských práv a základných slobôd

f) tvorba a ochrana životného prostredia a ochrana zdravia obyvateľstva

g) služby na podporu regionálneho rozvoja a zamestnanosti

*IV*. *Spôsob zverejnenia podmienok poskytovania jednotlivých druhov všeobecne prospešných služieb:*

1.Nezisková organizácia zverejňuje podmienky poskytovania jednotlivých druhov služieb:

a) v sídle organizácie,

b) poštou (aj elektronickou) na základe žiadosti,

c) na internete a podobne

*V. Orgány neziskovej organizácie a vymedzenie ich pôsobnosti:*

1.Orgánmi neziskovej organizácie sú:

a) správna rada,

b) riaditeľ

c) revízor

*VI. Správna rada*

1. Správna rada je najvyšším orgánom neziskovej organizácie. Prvých členov správnej rady vymenúva zakladateľ.

2. Funkčné obdobie správnej rady je 24 mesiacov.

3. Správna rada najmä

a, schvaľuje rozpočet neziskovej organizácie

b, schvaľuje ročnú účtovnú závierku a výročnú správu o činnosti a hospodárení

c, rozhoduje o použití zisku a úhrade strát vrátane určenia spôsobu ich vysporiadania najneskôr do skončenia nasledujúceho účtovného obdobia

d, rozhoduje o zrušení, zlúčení, splynutí alebo rozdelení neziskovej organizácie

e, podáva návrhy na zmeny zapisovaných skutočností v registri

f, volí a odvoláva riaditeľa a určuje jeho plat

g, volí a odvoláva členov správnej rady, volí a odvoláva členov dozornej rady

h, schvaľuje právne úkony týkajúce sa nehnuteľného majetku

i, rozhoduje o zmenách v štatúte s výnimkou ustanovení, ktoré si zakladateľ vyhradil v zakladateľskej listine

j, rozhoduje o obmedzení práva riaditeľa konať v mene neziskovej organizácie

4.Správna rada má troch členov. Členom správnej rady môže byť iba fyzická osoba, ktorá je spôsobilá na právne úkony a je bezúhonná. Členom správnej rady nemôže byť člen dozornej rady a riaditeľ.

5. Správna rada volí zo svojich členov predsedu správnej rady. Predseda správnej rady zvoláva , pripravuje a riadi schôdze správnej rady.

6. Správna rada sa schádza podľa potreby, najmenej však dvakrát ročne. Správna rada musí byť zvolaná do desať dní od doručenia návrhu dozornej rady alebo jednej tretiny členov správnej rady.

7. Na platné rozhodnutie správnej rady je potrebný súhlas nadpolovičnej väčšiny jej členov. Na zvolenie a odvolanie riaditeľa je potrebný súhlas dvojtretinovej väčšiny hlasov všetkých členov správnej rady.

8. Členstvo v správnej rade je dobrovoľnou a neplatenou funkciou. Členom správnej rady patrí úhrada preukázaných výdavkov, ktoré im vznikli pri výkone funkcie.

9. Členstvo v správnej rade zaniká:

a, uplynutím funkčného obdobia

b, odstúpením

c, odvolaním, pre stratu voliteľnosti, porušenie zákona o neziskových organizáciách alebo ak sa bez náležitého ospravedlnenia nezúčastní na troch po sebe idúcich riadne zvolaných zasadnutiach správnej rady

d, smrťou

*VII. Riaditeľ:*

1. Riaditeľ je štatutárny orgán, ktorý riadi činnosť neziskovej organizácie a koná v jej mene. Rozhoduje o všetkých záležitostiach neziskovej organizácie, ak nie sú zákonom, zakladacou listinou alebo štatútom vyhradené do pôsobnosti iných orgánov neziskovej organizácie.

2. Riaditeľ je oprávnený zúčastňovať sa na rokovaniach správnej rady s hlasom poradným.

3. Za riaditeľa môže byť zvolená fyzická osoba, ktorá je spôsobilá na právne úkony a je bezúhonná.

4. Riaditeľa volí a odvoláva správna rada.

5. Riaditeľa správna rada odvolá, ak

a, bol právoplatne odsúdený za trestný čin spáchaný v súvislosti s výkonom funkcie riaditeľa alebo za úmyselný trestný čin,

b, vykonáva činnosť uvedenú v článku VIII tohto štatútu

c, o to sám požiada

6. Riaditeľa môže správna rada odvolať, ak

a, nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov,

b, koná v rozpore s ustanoveniami zákona o neziskových organizáciách, zakladacou listinou alebo štatútom,

c, to navrhla dozorná rada alebo člen správnej rady.

7. Na zvolenie a odvolanie riaditeľa je potrebný súhlas aspoň dvojtretinovej väčšiny hlasov všetkých členov správnej rady.

*VIII. Revízor*

1. Revízor je kontrolný orgán neziskovej organizácie, ktorý dohliada na činnosť neziskovej organizácie.

2. Revízor je oprávnený nahliadať do všetkých dokladov a záznamov týkajúcich sa činnosti neziskovej organizácie a kontroluje, či je účtovníctvo riadne vedené v súlade s osobitným predpisom a či nezisková organizácia uskutočňuje svoju činnosť v súlade so všeobecne záväznými právnymi predpismi, zakladacou listinou a štatútom.

3. Revízor najmä

a) preskúmava ročnú účtovnú závierku a výročnú správu a predkladá svoje vyjadrenie správnej rade,

b) kontroluje vedenie účtovníctva a iných dokladov,

c) upozorňuje správnu radu na zistené nedostatky a podáva návrhy na ich odstránenie.

4. Revízor je oprávnený

a) navrhnúť zvolanie mimoriadneho rokovania správnej rady, ak si to vyžaduje záujem neziskovej organizácie,

b) podávať správnej rade návrh na odvolanie riaditeľa,

c) navrhnúť obmedzenie práva riaditeľa konať v mene neziskovej organizácie,

d) zúčastniť sa prostredníctvom svojich členov na rokovaní správnej rady s hlasom poradným,

e) upozorniť správnu radu na zistené porušenie právnych predpisov, zakladacej listiny alebo štatútu.

*IX. Právomoci členov správnej rady a riaditeľa*

1. Člen správnej rady a riaditeľ nesmie vo vlastnom mene ani na vlastný účet uzavierať obchody, ktoré súvisia s činnosťou neziskovej organizácie.

2. Člen správnej rady a riaditeľ nesmie vo vlastnom mene ani na vlastný účet sprostredkovať pre iné osoby obchody neziskovej organizácie.

*X. Čas uschovávania zápisníc zo zasadnutí orgánov neziskovej organizácie*

Zo schôdzí orgánov neziskovej organizácie sa vyhotovujú zápisnice, ktoré nezisková organizácia uschováva po dobu dvoch rokov.

*XI. Hospodárenie neziskovej organizácie*

1.Nezisková organizácia zabezpečuje svoju činnosť a hospodári so svojím majetkom a môže užívať aj majetok štátu alebo majetok územnej samosprávy v súlade s osobitnými predpismi.

2.Majetok neziskovej organizácie tvoria

a, vklady zakladateľov

b, príjmy z vlastnej činnosti

c, príjmy z podnikateľskej činnosti po zdanení

d, dedičstvo

e, dary od fyzických osôb a právnických osôb

3.Neziskovej organizácii možno poskytnúť aj dotácie zo štátneho rozpočtu, rozpočtu štátneho fondu a rozpočtu obce.

4.Dotácie zo štátneho rozpočtu a rozpočtov štátnych fondov môžu byť neziskovej organizácií poskytnuté na rovnaké služby len z jedného miesta, spravidla z toho, ktoré má vzťah k prevažujúcej činnosti neziskovej organizácie. Z dotácii zo štátneho rozpočtu, rozpočtu štátneho fondu a rozpočtu obce sa nemôžu uhrádzať výdavky (náklady) na správu neziskovej organizácie.

5.Majetok neziskovej organizácie sa môže použiť len v súlade s podmienkami určenými v zakladacej listine alebo v štatúte a na úhradu výdavkov (nákladov) neziskovej organizácie. Výšku výdavkov (nákladov) neziskovej organizácie určí správna rada každoročne v rozpočte v miere nevyhnutnej na zabezpečenie činnosti neziskovej organizácie.

6.Ak fyzická osoba alebo právnická osoba poskytla neziskovej organizácii dar alebo príspevok na konkrétny účel, nezisková organizácia je oprávnená ho použiť na iný účel len s predchádzajúcim súhlasom tej osoby, ktorá dar alebo príspevok poskytla.

*XII. Spôsob zverejnenia výročnej správy*

1.Nezisková organizácia vypracuje výročnú správu v termíne určenom správnou radou alebo zakladacou listinou po skončení kalendárneho roka, najneskoršie do 30. júna.

2.Výročná správa obsahuje:

a, prehľad činností vykonávaných v kalendárnom roku s uvedením vzťahu k účelu založenia neziskovej organizácie

b, ročnú účtovnú závierku a zhodnotenie základných údajov v nej obsiahnutých

c, výrok audítora k ročnej účtovnej závierke, ak ju audítor overoval

d, prehľad o peňažných príjmoch a výdavkoch

e, prehľad rozsahu príjmov (výnosov) v členení podľa zdrojov

f, stav a pohyb majetku a záväzkov neziskovej organizácie

g, zmeny a nové zloženie orgánov neziskovej organizácie, ku ktorým došlo v priebehu roka,

h, ďalšie údaje určené správnou radou

3. Nezisková organizácia uloží výročnú správu do verejnej časti registra účtovných závierok do 15. júla.

4. Výročná správa musí byť pre verejnosť prístupná v sídle neziskovej organizácie.

*XIII. Spôsob majetkového vysporiadania pri zrušení neziskovej organizácie*

1.Nezisková organizácia sa zruší

a)uplynutím času, na ktorý bola založená,

b)dňom uvedeným v rozhodnutí správnej rady o zrušení neziskovej organizácie, inak dňom, keď bolo toto rozhodnutie prijaté,

c)rozhodnutím správnej rady o zlúčení, splynutí alebo rozdelení neziskovej organizácie,

d)dňom uvedeným v rozhodnutí súdu o zrušení neziskovej organizácie, inak dňom, keď toto rozhodnutie nadobudlo právoplatnosť,

e)vyhlásením konkurzu alebo zamietnutím návrhu na vyhlásenie konkurzu pre nedostatok majetku,

f)ak nesplní povinnosť podľa § 10 ods. 3 (preukázať splnenie podmienok upravených osobitnými predpismi),

g)ak nezašle výročnú správu registrovému úradu podľa § 34 ods. 3.

2.Nezisková organizácia zaniká ku dňu výmazu z registra. Jej zániku predchádza zrušenie s likvidáciou alebo bez likvidácie.

3.Likvidácia sa nevyžaduje, ak majetok neziskovej organizácie prechádza na inú neziskovú organizáciu alebo nadáciu po zlúčení alebo splynutí.

4.Likvidačný zostatok môže byť prevedený len na inú neziskovú organizáciu alebo nadáciu.

5.Odmenu likvidátora určí ten, kto likvidátora vymenoval.

6.Náklady likvidácie sa uhradia z majetku neziskovej organizácie.

7.Na zrušenie neziskovej organizácie s likvidáciou alebo bez likvidácie a na zánik neziskovej organizácie sa použijú primerane ustanovenia Obchodného zákonníka o zrušení a zániku obchodných spoločností, ak tento zákon neustanovuje inak.

*XIV. Poskytovanie informácií*

Nezisková organizácia zverejňuje informáciu o nakladaní s majetkom v sídle organizácie a na webovej stránke neziskovej organizácie.

*XV. Záverečné ustanovenia*

Tento Štatút bol schválený a vydaný zakladateľom pri podpise zakladacej listiny dňa .

V Košiciach Ladislav Lorinc, zakladateľ