**Dôvodová správa**

Návrh na zrušenie Poriadku odmeňovania zamestnancov a volených funkcionárov Mestskej časti Košice-Sídlisko KVP je predložený v súlade s platnou právnou úpravou.

Podľa § 15 ods. 2 písm. f) zákona SNR č. 401/1990 Zb. o meste Košice v znení neskorších predpisov starosta vydáva poriadok odmeňovania zamestnancov mestskej časti s použitím § 13 ods. 4 písm. d) zákona SNR č. 369/1990 Zb. o obecnom zriadení v znení neskorších predpisov - starosta vydáva poriadok odmeňovania zamestnancov obce.

Zásady odmeňovania poslancov miestneho zastupiteľstva schvaľuje Miestne zastupiteľstvo Mestskej časti Košice-Sídlisko KVP podľa § 14 ods. 3 písm. b) zákona SNR č. 401/1990 Zb. o meste Košice v znení neskorších predpisov s použitím § 11 ods. 4 písm. k) zákona SNR č. 369/1990 Zb. – obecné zastupiteľstvo schvaľuje zásady odmeňovania poslancov.

Odmeňovanie volených funkcionárov mestskej časti (starosta a kontrolór) je upravené v zákone SNR č. 401/1990 Zb. v § 14 ods. 3 písm. j) miestne zastupiteľstvo určuje plat starostu podľa osobitného zákona (t. j. zákona č. 253/1994 Z. z. o právnom postavaní a platových pomeroch starostov obcí a primátorov miest v znení neskorších predpisov) a v § 14 ods. 3 písm. k) miestne zastupiteľstvo určuje plat kontrolóra mestskej časti a schvaľuje mu odmenu. Predmetná právne úprava je uvedená aj v § 11 ods. 4 písm. i) a písm. j) zákona SNR č. 369/1990 Zb. o obecnom zriadení v znení neskorších predpisov.

Z uvedeného vyplýva, že predkladaný návrh na zrušenie poriadku odmeňovania zo dňa 5. septembra 2011 je dôvodný, nakoľko jeho úpravu nahrádzajú platné právne predpisy a odmeňovanie subjektu bez právnej subjektivity bude upravené uznesením miestneho zastupiteľstva.

Spracovali:

JUDr. Magdaléna Balážová, právne oddelenie

Mgr. Alica Schützová, oddelenie sociálne

Košice, 21.03.2019