**Miestna rada Mestskej časti Košice-Sídlisko KVP**

**Uznesenia**

z 2. zasadnutia Miestnej rady Mestskej časti Košice-Sídlisko KVP

konaného dňa 28. marca 2019

číslo

10 K otvoreniu

11 K návrhu na doplnenie textovej časti programového rozpočtu Mestskej časti Košice-Sídlisko

KVP na rok 2019 – poslanecký návrh

12 K návrhu na prerozdelenie účelových finančných prostriedkov – dotácia z rozpočtu mesta

Košice – poslanecký návrh

13 K žiadosti o predaj časti pozemku na Klimkovičovej ulici č. 27 a 29

14 K návrhu na doplnenie a zmenu Zásad odmeňovania poslancov Miestneho zastupiteľstva

Mestskej časti Košice-Sídlisko KVP – poslanecký návrh

15 K návrhu na zrušenie Poriadku odmeňovania zamestnancov a volených funkcionárov Mestskej

časti Košice-Sídlisko KVP

**K otvoreniu**

Uznesenie číslo 10 – 28/3 - 2019

Miestna rada Mestskej časti Košice-Sídlisko KVP **s ch v a ľ u j** **e**

program rokovania 2. zasadnutia Miestnej rady Mestskej časti Košice-Sídlisko KVP, ktorý je uvedený v pozvánke.

**K návrhu na doplnenie textovej časti programového rozpočtu Mestskej časti Košice-Sídlisko KVP na rok 2019 – poslanecký návrh**

Uznesenie číslo 11 – 28/3 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP **prerokovať** a **schváliť** doplnenie programového rozpočtu o podujatia:

1. v programe 6, podprograme 6.2: Kultúrne podujatia: „*Deň čistého KVP*“, „*Letné kino na KVP*“, „*Míľa pre mamu*“;
2. v programe 5, podprograme 5.3: Podpora športových aktivít: „*Turnaj Mestskej časti v hokejbale mužov*“, „*Turnaj Mestskej časti v squashi mužov*“, „*Turnaj Mestskej časti v street basketbale mužov*“.

**K návrhu na prerozdelenie účelových finančných prostriedkov – dotácia z rozpočtu mesta**

**Košice – poslanecký návrh**

Uznesenie číslo 12 – 28/3 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP **prerokovať** a  **schváliť** účel použitia finančných prostriedkov vo výške 20 000,00 Eur na verejnoprospešné služby, ktoré budú poukázané ako transfer z mesta nasledovne:

1. kosba, orezy zelene a hrabanie lístia vo výške 10 000,00 Eur,

2. oprava – vysprávky schodov a chodníkov vo výške 5 000,00 Eur,

3. čistenie vpustov a osadenie kalových košov vo výške 5 000,00 Eur.

**K žiadosti o predaj časti pozemku na Klimkovičovej ulici č. 27 a 29**

Uznesenie číslo 13 – 28/3 – 2019

Miestna rada Mestskej časti Košice-Sídlisko KVP **odporúča** MieZMČ Košice-Sídlisko KVP

**schváliť**

podľa§ 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj majetku zvereného Mestskej časti Košice – Sídlisko KVP do správy, a to časť pozemku s parc. č. 691/1 o výmere 39,15 m2 Ing. Františkovi Fabiánovi, Mariánovi Frívaldskému a Bibiane Pitoňákovej za kúpnu cenu stanovenú znaleckým posudkom vo výške **3 194,10 €**, za účelom výstavby troch nekrytých parkovacích miest s rozlohou 4,5 m x 2,9 m/ 1 parkovacie miesto a za dodržania podmienok stanovených Referátom ÚHA a to z dôvodu hodného osobitného zreteľa.

**Osobitný zreteľ** spočíva v tom, že v tomto prípade mestská časť reaguje na špecifickú situáciu pri prevode majetku, kde by štandardné spôsoby prevodu majetku (obchodná verejná súťaž, priamy predaj, dražba) boli kontraproduktívne vo vzťahu k účelu zamýšľaného predaja. Žiadateľmi o odkúpenie sú totiž vlastníci bytov v priľahlých bytových komplexoch, ktorí budú predmet kúpy využívať výlučne z tohto dôvodu, čo by v prípade využitia štandardných postupov prevodu majetku mohlo byť zmarené. Skutočnosťou odôvodňujúcou použitie osobitného zreteľa je malá výmera pozemku tvoriaceho predmet kúpy a skutočnosť, že uvedená parcela sa nachádza v bezprostrednej blízkosti bydliska žiadateľov a je súčasťou oploteného uzavretého areálu, kde verejnosť nemá priamy prístup. Kvôli nedostatočnému počtu parkovacích miest v areáli sú žiadatelia nútení parkovať na Klimkovičovej ulici mimo areálu.

Vybudovaním týchto 3 nových parkovacích miest na vlastné náklady žiadateľov sa uvoľnia miesta pre ostatných obyvateľov bytových domov v okolí Klimkovičovej ulice. Osobitný zreteľ odôvodňujeme tiež malou výmerou pozemkov. Uvedené dôvody opierame okrem iného o *Metodické usmernenie MF SR pre obce pri nakladaní s majetkom vo vlastníctve obcí podľa zákona SNR č. 138/1991 Zb. o majetku obcí,* ktoré uvedené dôvody pre použitie odôvodnenia osobitného zreteľa nevylučujú.

**K návrhu na doplnenie a zmenu Zásad odmeňovania poslancov Miestneho zastupiteľstva**

**Mestskej časti Košice-Sídlisko KVP – poslanecký návrh**

Uznesenie číslo 14 – 28/3 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP

**a) schváliť** doplnenie a  zmenu Zásad odmeňovania poslancov Miestneho zastupiteľstva Mestskej

Košice-Sídlisko KVP podľa predloženého návrhu,

**b) zrušiť**  uznesenie Miestneho zastupiteľstva Mestskej časti Košice-Sídlisko KVP číslo 8

zo dňa 10.12.2018.

**K návrhu na zrušenie Poriadku odmeňovania zamestnancov a volených funkcionárov Mestskej časti Košice-Sídlisko KVP**

Uznesenie číslo 15 – 28/3 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP

a) **zrušiť** Poriadok odmeňovania zamestnancov a volených funkcionárov Mestskej časti

Košice-Sídlisko KVP

b) **schváliť** mesačnú odmenu predsedom Denného centra Mestskej časti Košice-Sídlisko

KVP, ktorí organizujú činnosť denného centra v utorok a vo štvrtok takto:

* za organizáciu podujatí v utorok 130,00 EUR
* za organizáciu podujatí vo štvrtok 130,00 EUR

Výška odmeny sa bude vyplácať mesačne vo výplatných termínoch miestneho úradu.

Mgr. Ladislav Lörinc

starosta mestskej časti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uznesenia

Podpísané dňa: 01. 04. 2019

Zverejnené dňa: 01. 04. 2019